CELEX: 32018R1489
Language: sl
Date: 2018-10-03 00:00:00
Title: Izvedbena uredba Komisije (EU) 2018/1489 z dne 3. oktobra 2018 o uvrstitvi določenega blaga v kombinirano nomenklaturo

8.10.2018   
               
               
                  SL
               
               
                  Uradni list Evropske unije
               
               
                  L 252/35
               
            
         IZVEDBENA UREDBA KOMISIJE (EU) 2018/1489
         z dne 3. oktobra 2018
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 3. oktobra 2018
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Izdelek iz plastične mase v obliki kompleta za prodajo na drobno, ki je sestavljen iz:
                        
                                    —
                                 
                                 
                                    treh priključkov za vrtne cevi;
                                 
                              
                                    —
                                 
                                 
                                    razpršilne šobe z mehanizmom za prilagajanje vrste vodnega curka kot tudi za zapiranje ali odpiranje pretoka;
                                 
                              
                                    —
                                 
                                 
                                    spojk z gumijastimi tesnili (tako imenovana „O-tesnila“).
                                 
                              Izdelek se uporablja za škropljenje in zalivanje rastlin na vrtovih.
                        Glej sliki (*1).
                     
                     
                        8481 80 99 
                     
                     
                        Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 8481 , 8481 80  in 8481 80 99 .
                        Razpršilna šoba, ki spreminja vrsto vodnega curka in ureja pretok vode, daje kompletu njegov bistveni značaj.
                        Izdelek ni niti namakalni sistem (glej tudi pojasnjevalne opombe harmoniziranega sistema k tarifni številki 8424 , (E)) niti mehanska razpršilna glava za zalivanje vrta. Ima objektivne značilnosti brizgalne šobe za cevi, opremljene s pipami, ventili ali drugimi napravami za uravnavanje pretoka tekočine in vrste curka, ki je izključena iz tarifne številke 8424  (glej tudi pojasnjevalne opombe harmoniziranega sistema k tarifni številki 8424  (D)). Brizgalne šobe in podobno, opremljene z zasuni ali ventili za oblikovanje curka ali pršenja, se uvrščajo pod tarifno številko 8481  (glej tudi pojasnjevalne opombe harmoniziranega sistema k tarifni številki 8481 , točka 11). Uvrstitev pod tarifno številko 8424  je zato izključena.
                        Izdelek je zato treba uvrstiti pod oznako KN 8481 80 99  kot drugi ventili.
                     
                  
               (*1)  Sliki sta zgolj informativni.